Eveliina Talvitie

Eveliina Talvitie (s. 1970 Pori) on suomalainen kirjailija ja toimittaja. Hän on käsitellyt teoksissaan etenkin naisten yhteiskunnallista asemaa, tasa-arvoa ja feminismiä.

Talvitie on työskennellyt toimittaja-juontajana Yleisradiossa, kolumnistina Satakunnan Kansassa, viestintä- ja yhteiskuntasuhdepäällikkönä Perheyritysten liitossa ja viestinnän tekijänä viestintätoimisto Ellun Kanoissa. Hän on työskennellyt myös Koneen Säätiön rahoittamassa Tasa-arvotietoa talouteen -hankkeessa.

Vuonna 2006 ilmestyi Talvitien teos Ilkka Kanervasta ja vuonna 2011 Matti Vanhasesta. Talvitieltä on julkaistu neljä tasa-arvoa käsittelevää tietokirjaa: Keitäs tyttö kahvia -kirjassa (2013) naispoliitikot kertoivat matkastaan politiikan huipulle. Teoksessa Hieno vai huono (2015) Talvitie käsitteli naisten mainetta ja teoksessa Miten helvetissä minusta tuli feministi? (2016) omaa matkaansa feministiksi. Lisäksi häneltä on ilmestynyt yhdessä Maryan Abdulkarimin kanssa keskustelukirja Noin 10 myyttiä feminismistä (2018). Vuonna 2019 ilmestyi Talvitien esikoisromaani Kovakuorinen ja vuonna 2020 naisen vanhenemista käsittelevä teos Vanha nainen tanssii. Elokuussa 2021 julkaistiin Talvitien toinen kaunokirjallinen teos Kävin vaan uimassa, sisko, joka on saanut inspiraationsa tosielämän tragediasta.

Talvitie on opiskellut kirjallisuustiedettä, filosofiaa, yhteiskuntatieteitä ja naistutkimusta Helsingin yliopistossa. Talvitie asuu Tallinnassa.

Teokset
 
 
 
 
 
 
 
 
Vanha nainen tanssii. Helsinki: Into, 2020. ISBN  9789523513693.
Kävin vaan uimassa, sisko. Romaani. Helsinki. Into, 2021. ISBN: 978-952-351-691-5
Kunniaton mutta vapaa. Erään afgaaninaisen tarina. Like, 2022. ISBN: 978-951-1-40993-9

Lähteet

Suomalaiset tietokirjailijat
Suomalaiset toimittajat
Suomalaiset feministit
Vuonna 1970 syntyneet
Elävät henkilöt
Suomalaiset kirjailijat